ET alakoulu

Ihmisoikeudet: reiluus ja oikeudenmukaisuus

1. Oppitunti: Oikeudenmukaisuus ja reiluus

* **Johdanto**: keskustellaan oikean ja väärän käsitteestä, oikeudenmukaisuudesta, reiluudesta, tasa-arvosta
* **Tehtävä:** Pieniä näytelmiä: opettaja on kirjoittanut ’epäreiluja’ tilanteita paperille, jotka pareittain/ ryhmissä lyhyen harjoittelun jälkeen esitetään ja keskustellaan auki ryhmän kanssa. Esim. Pikkuveli söi isoveljen karkit, isoveli tinttasi pikkuveljeä/ Äiti on aina pikkusiskon puolella/ Äiti lupasi pelata pleikkaa, mutta perui lupauksensa syyttä
	+ Kuka toimi oikein, kuka ei? Miksi? Miten tulisi menetellä?
* **Keskustelu**: Oletko itse toiminut oikeudenmukaisesti/reilusti? Esimerkkejä.
	+ Onko mahdollista olla tekemättä väärin/epäoikeudenmukaisesti?

2. Oppitunti: Tasa-arvo

* **Johdanto:** Opettaja aloittaa tunnin esittämällä erilaisia väitteitä (esim. Jalkapallo on vain poikien peli), oppilailla on punaiset ja vihreät laput, joilla he ilmaisevat oman mielipiteensä. Aiheista keskustellaan aina väittämien jälkeen,
* **Tehtävä:** opettaja kirjoitti taululle sanan ”Tasa-arvo”. Opettaja kyselee, että mitä asia tarkoittaa oppilaille, ja oppilaat käyvät kukin vuorollaan viittauksen jälkeen kirjoittamassa taululle oman juttunsa.
* **Lopuksi:** Oppilaat kirjoittavat vihkoon, miten tasa-arvo tai epätasa-arvo näkyy omassa elämässään.

3. Oppitunti:

* **Johdanto:** Opettaja lukee yhden tai muutaman uutisen ajankohtaisista ja ”epäreiluista” tapahtumista maailmalla (voi olla myös kulttuuria urheilua, esim. Doping, jne.). Kunkin uutisen jälkeen keskustellaan, mikä tässä oli oikein, mikä väärin.
* **Tehtävä:** Otetaan esille edellisellä tunnilla tehdyt ”tasa-arvo/ epätasa-arvo omassa elämässä”. Oppilaat muodostavat ryhmiä ja valitsevat ryhmäläisten ideoista yden tai useamman, ja esittavät vuorotellen luokalle. Jokainen esitys käydään lyhyesti läpi esitysten jälkeen.
* **Keskustelu:** Lopuksi keskustellaan vielä yleisesti esityksistä ja niissä esiintyneistä aiheista.